
	Ieinteresētā piegādātāja jautājumi
	Akciju sabiedrības Conexus Baltic Grid” sniegtās atbildes

	Aicinām sniegt piekrišanu, ka iepirkuma procedūras ietvaros tirgotājam ir tiesības normatīvajos aktos noteiktajā kārtībā saņemt no sistēmas operatora patēriņa datus veiksmīgai līguma izpildei un piedāvājuma sagatavošanai, atbilstoši nolikuma prasībām.
Vienlaikus, lūgums precizēt, vai pretendentam, sagatavojot Finanšu piedāvājumu, ir/nav jāiekļauj balansēšanas jaudas uzturēšanas izmaksas, kuras ir stājušās spēkā no 2025.gada 1.jūlija un tās nosaka AS Augstsprieguma tīkls. Lūgums skaidri norādīt par balansēšanas jaudas uzturēšanas izmaksu abām komponentēm.
https://www.ast.lv/lv/content/regulesanas-sistemas-nebalansa-un-balansesanas-jaudas-uzturesanas-cenas 
	AS ”Conexus Baltic Grid” piekrīt, ka iepirkuma procedūras ietvaros tirgotājiem ir tiesības normatīvajos aktos noteiktā kārtībā saņemt no sistēmas operatora patēriņa datus veiksmīgai līguma izpildei un piedāvājuma sagatavošanai, atbilstoši nolikuma prasībām.

Kā arī, pretendentam, sagatavojot Finanšu piedāvājumu, jāņem vērā sekojošais:
1.	Piedāvātajā cenā ietver balansēšanas pakalpojuma izmaksas, balansēšanas jaudas uzturēšanas izmaksu mainīgo daļu[1] un elektroenerģijas nodokli, kā arī cenā ir ietvertas ar tirdzniecību saistītās izmaksas.
2.	Piedāvātajā cenā neietver sistēmas pakalpojumu tarifus, ko Pircējs apmaksā saskaņā ar sistēmas operatoru noslēgtā sistēmas pakalpojumu līguma noteikumiem, kā arī balansēšanas jaudas uzturēšanas izmaksu fiksēto daļu[2].
 
________________________________________
[1] balansēšanas jaudas uzturēšanas izmaksu mainīgā daļa Tirgotājam ir jāiekļauj piedāvājuma cenā, jo tā ir tieši atkarīga no Tirgotāja darbības – balansēšanas prasmes.
 
[2] balansēšanas jaudas uzturēšanas izmaksu fiksētā daļa nav jāiekļauj piedāvājuma cenā, jo tā tiek maksāta atsevišķi pēc AST un SPRK noteiktā.  Šī cena nekādā veidā nav atkarīga no Tirgotāja darbības un visiem Pircējiem tiek noteikta vienādi.



